I VM i friidrett i Doha løp Ingebrigtsen seg i utgangspunktet til finalen på 5000 meter med en trygg 4.-plass i kvalifiseringsheatet på tiden 13:25,20. En time senere ble han diskvalifisert etter en britisk protest på grunn av at han hadde tråkket utenfor banen. Norges Friidrettsforbund anket, og appellutvalget omgjorde juryens beslutning, slik at Ingebrigtsen fikk løpe finalen sammen med brødrene Henrik Ingebrigtsen og Filip Ingebrigtsen, som begge som gikk videre fra det andre kvalifiseringsheatet. I finalen endte han på femteplass etter at han ledet i siste sving.